Diari Oficial de la Generalitat Valenciana


Sumari del DOGV 4568, del 19-08-2003 (2003/8558)

Notificació de la resolució d'anul·lació de l'autorització sanitària, obtinguda per silenci administratiu, a Doctor Cogollo, SL.
--------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8558


Organisme emissor
:   Conselleria de Sanitat

Tipus de document
:   Anunci

Notificació de la resolució d'anul·lació de l'autorització sanitària, obtinguda per silenci administratiu, a Doctor Cogollo, SL. [2003/8558]
  
Com que no ha sigut possible notificar de manera personal i directa a la persona interessada la resolució que a continuació s'indica de caducitat de l'expedient de sol·licitud d'autorització de funcionament i inscripció en el Registre General Sanitari d'Aliments, segons que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, és procedent publicar-la.
  
València, 2 de juliol de 2003.- El director general de Salut Pública: Manuel Escolano Puig.
  
Persona interessada: Doctor Cogollo, SL, c/ Paiporta, 26-b, 46018 Beniparrell.
  
«Resolució
  
Que es formula en el procediment d'anul·lació de l'autorització sanitària, obtinguda per silenci administratiu, a Doctor Cogollo, SL, perquè no és procedent el que s'ha sol·licitat.
  
Fets
  
Primer. Amb data 15 de gener de 2003, el director del Centre de Salut Pública d'Alzira dicta un acord pel qual incoa un procediment d'anul·lació de l'autorització sanitària obtinguda per silenci administratiu per Doctor Cogollo, SL, per a l'activitat d'emmagatzematge i distribució polivalent, acord notificat a l'entitat esmentada el 18.01.2002.
  
L'acord es basa en el fet que no és procedent concedir el que s'ha sol·licitat, atés que els productes comercialitzats pel seu establiment contenen ingredients que no tenen cabuda en l'àmbit alimentari (article 2 del Reial Decret 1712/1991, de 29 de novembre, que regula el Registre General Sanitari d'Aliments).
  
Fonaments de dret
  
Primer. La competència per a dictar esta resolució correspon al director general per a la Salut Pública segons l'article 12 del Decret 87/1999, de 30 de juliol, del Consell de la Generalitat Valenciana i l'Orde de 3 de gener de 2000, del conseller de Sanitat, que desplega el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
Segon. L'article 42.2 de la Llei 30/1992 establix que el termini màxim en què ha de notificar-se la resolució expressa del procediment serà el que establisca la norma reguladora.
  
La Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, no indica cap termini per a resoldre i notificar la resolució dels procediments d'anul·lació de l'autorització. S'aplica, doncs, l'article 42.3 de la mateixa llei, que fixa per a estos casos un termini màxim de tres mesos.
  
En el cas que ens ocupa, la data d'inici del còmput del termini per a notificar la resolució expressa és el 15.01.2002, data en què es dicta l'acord d'incoació del procediment (article 42.3.a de la Llei 30/1992). Han transcorregut, doncs, els tres mesos indicats sense que s'haja dictat cap resolució expressa.
  
En este cas, hem d'atenir-nos al que disposa l'article 44 de la Llei 30/1992, que disposa com a efecte de la falta de resolució expressa en els procediments iniciats d'ofici, susceptibles de produir efectes desfavorables, la caducitat del procediment.
  
Tercer. Segons els articles 42 i 44.2 de la Llei de Règim Jurídic de les Administracions Públiques i del Procediment Administratiu Comú, l'administració està obligada a dictar una resolució expressa en tots els procediments i, en els casos de caducitat, la resolució consistirà en la declaració d'esta circumstància i ordenarà l'arxivament de les actuacions, amb els efectes previstos en l'article 92.
  
Vistos els preceptes esmentats i els altres que s'apliquen en general, resolc declarar la caducitat del procediment iniciat a Doctor Cogollo, SL, i ordenar l'arxivament de l'expedient, tot això sense perjudici de la possibilitat d'iniciar un altre procediment administratiu dirigit a obtindre un pronunciament exprés sobre el manteniment o no de l'autorització que va obtindre per silenci administratiu.
  
La present resolució no exhaurix la via administrativa i s'hi pot interposar un recurs d'alçada davant el conseller de Sanitat, en el termini d'un mes comptador des de l'endemà de la notificació, d'acord amb el que disposen els articles 114 i següents de la Llei 30/1992.